open-index/open-wikipedia-markdown huggingface dataset:
Stronghold (Summoningin albumi)

**Stronghold** on black metalia soittavan Summoningin neljäs studioalbumi. Levyn on julkaissut itävaltalainen Napalm Records vuonna 1999.

Musiikillisesti Stronghold on melodista black metalia, uutena lisänä on *Where hope and daylight diessä* esiintyvät naisvokaalit, jotka teki, muun muassa yhtyeessä Die verbannten Kinder Evas vaikuttava, Tania Borsky. Stronghold erosi edeltäjistään myös kitarapainotteisuutensa takia. Yhtye myös sisällytti kappaleisiinsa puhenäytteitä elokuvista Braveheart - taipumaton ja Legenda. Levy on äänitetty Protectorin kotona, *Nachtschatten studiolla*.

## Kappalelista
# *Rhûn* (3.25)
# *Long Lost to Where No Pathway Goes* (7.23)
# *The Glory Disappears* (7.50)
# *Like Some Snow-white Marble Eyes* (7.20)
# *Where Hope and Daylight Die* (6.29)
# *The Rotting Horse on the Deadly Ground* (8.26)
# *The Shadow Lies Frozen on the Hills* (7.01)
# *The Loud Music of the Sky* (6.48)
# *A Distant Flame Before the Sun* (9.00)

## Muusikot
* Silenius
* Protector
* Tania Borsky

## Arvostelut
* Metalliluola: 10/10

## Lähteet

## Aiheesta muualla
* 
*
Austin Peck

**Austin Peck** (s. 9. huhtikuuta 1971, Havaiji) on yhdysvaltalainen näyttelijä. Hän on näytellyt muun muassa Austin Reedin roolia televisiosarjassa *[[Päivien viemää]]* vuosina 1995–2002 ja 2005–2006. Hän on esiintynyt lehtien *[[Playgirl]]* ja *[[YM (aikakauslehti)|YM]]* kansissa.

## Televisiosarjat
* Austin Reed televisiosarjassa *[[Päivien viemää]]*
* Brad Snyder televisiosarjassa *[[As the World Turns]]*
Waldemar Wilenius

**Waldemar Wilenius** (26. lokakuuta 1868 Hämeenlinna − 21. syyskuuta 1940 Helsinki) oli suomalainen arkkitehti.

Wilenius valmistui arkkitehdiksi Suomen polyteknillisestä opistosta vuonna 1889. Hän opiskeli valmistumisensa jälkeen myös Tukholman taideakatemiassa ja Berliinin teknillisessä korkeakoulussa. Wilenius toimi Yleisten rakennusten ylihallituksessa eri nimikkeillä vuodesta 1889 vuoteen 1931 asti. Hänellä oli myös oma arkkitehtitoimisto.

## Wileniuksen suunnittelemia rakennuksia
* Puistopaviljonki, Meripuisto, Kemi − 1893
* Kontio, Kruunuvuorenkatu 5 − Kauppiaankatu 1-3, Helsinki − 1898 
* Merilinna, Merikatu 1 − Neitsytpolku 2a, Helsinki − 1900
* Gunnebo Gård, Pietarinkatu 23 − Huvilakatu 18, Helsinki − 1905
* Lohjan Kino Oy, Laurinkatu 28, Lohja 1925 (Purettu 2010)
* Aavasaksan matkailijakatos, nykyinen kahvilapaviljonki, Ylitornio 1927 (Torsten Montellin kanssa)
* Kolttakönkään matkailumaja, Petsamo 1931

## Lähteet

## Aiheesta muualla
Kalevan kisat 1917

**[[Kalevan kisat]]** järjestettiin vuonna 1917 Tampereella 18.–19. elokuuta. Kilpailupaikka oli Pyynikin kenttä. Kalevan maljan voitti Helsingin Kisa-Veikot. 

## Mitalistit

## Kalevan malja

## Lähteet
* 
### Viitteet
Warren Stevens

**Warren Stevens** (2. marraskuuta 1919 Clarks Summit, Pennsylvania, Yhdysvallat – 27. maaliskuuta 2012) oli yhdysvaltalainen näyttelijä. Hän esiintyi muiden muassa elokuvissa *[[Sammakkomiehet]]* (1951), *[[Paljasjalkakreivitär]]* (1954) ja *[[Kielletty planeetta]]* (1956).

Stevens oli tuottelias myös televisionäyttelijänä; hän vieraili useissa sarjoissa, kuten *[[Hämärän rajamailla]]*, *[[Vaarallinen tehtävä (televisiosarja)|Vaarallinen tehtävä]]*, *[[Star Trek]]* ja *[[Bonanza]]*. 

Hän palveli Yhdysvaltain ilmavoimissa toisen maailmansodan aikana ja opiskeli New Yorkin Actors Studiolla.

## Lähteet

## Aiheesta muualla
*
Bob Bell

**Bob Bell** (s. 10. huhtikuuta 1958 Belfast, Pohjois-Irlanti, Iso-Britannia) on Formula 1 -sarjassa kilpailevan Mercedes-tallin tekninen johtaja. Aiemmin Bell on toiminut Renault -tallin tallipäällikkönä ja teknisenä johtajana. Bell vastaanotti tallipäällikön tehtävän syyskuussa 2009 Flavio Briatoren saatua toimitsijakiellon ns. Renault-skandaalin seurauksena. Bellin sopimus tallipäällikkönä kattoi loppukauden .

Bell siirtyi F1:een vuonna 1982, kun hän työskenteli McLaren-tallissa autojen aerodynamiikan parissa, kunnes hänet nostettiin kehitysjohtajaksi vuonna 1988. Vuonna 1997 Bell siirtyi Benettonille. Kahden vuoden jälkeen hän siirtyi Jordan-tallin autojen kehitysjohtaksi. Tämän jälkeen hän siirtyi Renault'lle, jossa hänet nimitettiin tekniseksi johtaksi kaudesta  eteenpäin Mike Gascoynen siirryttyä Toyotalle.
Luettelo miesten koripallon SM-mitalisteista

Tämä on **luettelo miesten koripallon SM-mitalisteista**.

## Mitalistit

## Mitalitaulukko

## Aiheesta muualla
* YLE Elävä arkisto: SM-koripalloa 1960-70-luvuilta
* YLE Elävä arkisto: Koripalloa 1950-luvulla
* Suomen Koripalloliitto
Oath Bound

**Oath Bound** on tunnelmallista black metalia soittavan Summoningin kuudes studioalbumi. Levyn on julkaissut itävaltalainen Napalm Records vuonna 2006.

Levy jatkaa Summoningille tyypillisesti edeltäjänsä, Let Mortal Heroes Sing Your Famen, linjaa kuitenkin kehittymällä edelleen musiikillisesti. Pääero *Oath Boundin* ja *Let Mortal Heroes Sing Your Famen* välillä on kitarat, jotka ovat levyllä paljon hallitsevammat ja ne on tehty eri tavalla kuin aikaisemmin. Levyllä yhtye jälleen käytti puhdasta laulantaa, mutta tällä kertaa kahdessa kappaleessa, sekä *Might and Gloryssa* että *Land of the Deadissa*, yhden sijaan. Mordorin mustalla kielellä laulettu kappale, *Mirdautas Vras*, on tiettävästi ensimmäinen laatuaan, se tarkoittaa englanniksi "*It's Good Day to Kill*".

## Kappalelista
# 
# 
# 
# 
# 
# 
# 
# 

## Kokoonpano
* Silenius – kosketinsoitin, laulu (kappaleet 2, 4 ja 8)
* Protector – kitara, rumpuäänet, laulu (kappaleet 2, 4 ja 8

## Arvostelut
* Allmusic: 
* Imperiumi.net: 7+/10

## Aiheesta muualta
* 
* 

## Lähteet
Oliver Davis

**Oliver Davis** (s. 24. toukokuuta 1993 Los Angeles, Yhdysvallat) on kalifornialainen näyttelijä. Hän näytteli Alex Taggartia sarjassa *[[Teho-osasto (televisiosarja)|Teho-osasto]]* vuosina 2003–2005. Hän on näytellyt myös Jack Hamiltonia sarjassa *Rodney* vuosina 2004–2006.

## Lähteet

## Aiheesta muualla
* 
*Virallinen kotisivu
C. Northcote Parkinson

**Cyril Northcote Parkinson** (30. heinäkuuta 1909 Durham – 9. maaliskuuta 1993 Guernsey) oli englantilainen historiantutkija ja kirjailija. Parhaiten hänet tunnetaan luomistaan Parkinsonin laeista.

Akateemisella urallaan Parkinson keskittyi merenkulun historiaan, etenkin Napoleonin aikaan. Hän luennoi Englannin, Malaijan ja Yhdysvaltain yliopistoissa. Vuonna 1960 hän luopui akateemisesta urastaan ja keskittyi kirjoittamiseen ja vierailuluentoihin. Hän kävi Suomessa vuonna 1961. Parkinson kirjoitti useita julkista hallintoa ja byrokratiaa ruotivia satiirisia teoksia, jotka aluksi ilmestyivät esseinä *[[The Economist]]issa*.

## Lait
Parkinsonin ensimmäisen lain mukaan työllä on taipumus paisua ja viedä tekijältään kaikki aika, joka siihen on käytettävissä. Tästä seuraa välillisesti, että henkilökunnan määrä virastoissa kasvaa ennalta määrätyllä nopeudella riippumatta suoritettavan työn määrästä. Byrokraatit pyrkivät moninkertaistamaan alaistensa lukumäärän ja keksimään työtä toisilleen. Parkinson kehitti tämän kuuluisimman lakinsa tutkittuaan Brittiläisen imperiumin kehitystä. Hänen tunnetuin esimerkkinsä koski Ison-Britannian siirtomaaministeriötä, jonka virkamiesten lukumäärä oli kasvanut vuosikymmenien ajan keskimäärin 5,7 prosenttia vuodessa, ja näin tapahtui jonkin aikaa vielä senkin jälkeen, kun monet suurimmat siirtomaat olivat itsenäistyneet.

Parkinsonin toisen lain mukaan menot nousevat automaattisesti yhtä suuriksi kuin tulot. Tämä pätee niin yksityisiin ihmisiin kuin kokonaisiin valtioihinkin. Kun henkilön – tai valtion – tulot nousevat, ryhdytään miettimään, miten ja mihin tulojen lisäys käytetään. Tulonlisä hupenee vähin äänin, ja lopulta menot kasvavat tulojen ohi.

Parkinsonin kolmas laki on vähenevän pätevyyden laki, jonka mukaan etenkin ylimmän virkamiesluokan epäpätevyys kasvaa ja koulutus jää riittämättömäksi virka-aseman vaativuuteen nähden.

Parkinsonin triviaalisuuden lain mukaan organisaatiot keskittyvät suhteettoman paljon triviaaleihin asioihin. Syynä tähän on se, että kaikki pystyvät esittämään näkemyksiään suhteellisen triviaaleista asioista, kuten polkupyöräsuojan katon materiaalista, mutta eivät oleellisimmista asioista, kuten ydinvoimalan rakentamisesta.

## Teoksia
* *Parkinsonin laki eli tie menestykseen paperisodan kautta*, Tammi 1958
* *Tuhlaamisen taito eli Parkinsonin toinen laki*, Tammi 1960
* *Rouva Parkinsonin laki*, Tammi 1969
* *Viivytyksen laki*, Tammi 1971
* *Parkinsonin lait* (kokoomateos), Tammi 1980 

## Lähteet
* *Otavan iso tietosanakirja*, osa 6. 1963.
* Muistatko Parkinsonin lait? *Mitä-Missä-Milloin*, Kansalaisen vuosikirja 1994, s. 83. Otava 1993 

### Viitteet
Let Mortal Heroes Sing Your Fame

**Let Mortal Heroes Sing Your Fame** on tunnelmallista black metalia soittavan Summoningin viides studioalbumi. Levyn on julkaissut itävaltalainen Napalm Records vuonna 2001.

Musiikillisesti albumi seuraa *[[Stronghold (Summoningin albumi)|Strongholdin]]* jälkiä, mutta siinä piilee myös yhteyksiä vanhempaan Summoningin materiaaliin. Vahvat kitarat jätettiin *Strongholdista*, mutta syntetisaattoria voimistettiin, kun ne oli *Strongholdissa* jätetty taka-alalle. Albumilla yhtye käytti paljon erinäisiä puhuttuja sampleja, jotka on otettu J. R. R. Tolkienin fantasiakirjoihin perustuvista radiokuunnelmista. Ensimmäistä kertaa yhtye käytti myös puhdasta laulantaa levyn päätösraidassa, *Farewellissä*. 

Yhtye hyödynsi levyn sanoituksia tehdessään tällä kertaa Tolkienin lisäksi myös toisen fantasiakirjailijan, Michael Moorcockin, materiaalia.

## Kappalelista
# *A New Power is Rising* (4:07)
# *South Away* (6:04)
# *In Hollow Halls Beneath the Falls* (8:55)
# *Our Foes Shall Fall* (7:01)
# *The Mountain King's Return* (8:52)
# *Runes of Power* (5:51)
# *Ashen Cold* (6:15)
# *Farewell* (9:18)

## Muusikot
* Silenius
* Protector

## Arvostelut
* Soundi: 

## Lähteet

## Aiheesta muualta
* 
*
Erkki Ihalainen

**Erkki Ihalainen** (s. 18. heinäkuuta 1950 Pihtipudas) on suomalainen harmonikkataiteilija ja -pedagogi.

## Tausta
Erkki Ihalainen aloitti harmonikansoiton jo varhaislapsuudessaan, isänsä Jaska Ihalaisen hankittua kotisoittimeksi harmonikan vuonna 1956. Ensiesiintyminen tapahtui Elämäjärven työväentalolla, jolloin kerrotaan soittajasta näkyneen soittimensa takaa vain vähän valkoista tukkaa. Koulussa puolestaan harmonikkaharrastukseen suhtauduttiin tuohon aikaan opettajan taholta varsin kielteisesti. Ihalainen kuitenkin harjoitteli ahkerasti ja voitti Keski-Suomen harmonikkamestaruuden jo vuonna 1965. Ihalainen on opiskellut harmonikansoiton opettajaksi Jyväskylän konservatoriossa.

## Ura
Myöhemmin hän saavutti urallaan muun muassa harmonikansoiton Suomen mestaruuden sekä voitti ensimmäisen Viljo Vesterinen -harmonikkakilpailun 1978. Ihalainen on toiminut harmonikansoiton opettajana vuodesta 1974 lähtien 18 kunnan alueella, muun muassa Viitasaaren alueen musiikkiopistossa, Suomenselän kansalaisopistossa sekä Ylivieskan seudun musiikkiopistossa. Ihalainen jäi osa-aikaiselle eläkkeelle vuonna 2008.

Erkki Ihalaisen oppilaat ovat menestyneet esimerkiksi Kultainen ja Hopeinen Harmonikka -kilpailuissa, muun muassa Kultainen Harmonikka -voittajat Ilpo Kärkkäinen (1991) ja Tero Päivärinta (1993).

## Palkinnot
* Keski-Suomen harmonikkamestaruus 1965
* Harmonikansoiton suomenmestaruus 1971
* Viljo Vesterinen -harmonikkakilpailun voitto 1978

## Diskografia
Soololevyt
* Harmonikkamestari Erkki Ihalainen (LP, Rytmi rilp 7071, 1970)
* Kaikuja tanssilavalta (LP, Minimusic, mimulp 084, 1981)
* Tanssiaisten jälkeen (cas., Minimusic, mic 151, 1982)
* Laivaston tanssiaiset (omakust. LP, eilp 001, 1987)
* Kotimaan kaipuu (omakust. CD, eicd 001, 2003)

Mukana
* Suomalaiset harmonikan mestarit 1934 - 1975 (Finlandia, NEALP 26-27, 1975)
* Harmonikkaparaati (Finlandia, NEALP 35, 1978)

## Lähteet

## Aiheesta muualla
* 
*
Aivojumppa

**Aivojumppa** voi tarkoittaa seuraavia asioita:

* Aivojumppa, päättelytehtävä
* Brain Gym -aivojumppa, yksi opetuskinesiologian menetelmistä
* Aivojumppa Pythagoras, pulmapeli
Jukka Hytti

**Jukka Hyde Hytti** (s. 1. syyskuuta 1961 Lauritsala) on helsinkiläinen teatterituottaja ja ohjaaja, joka on kansainvälisen Baltic Circle -teatteriverkoston ja -festivaalin perustajajäsen ja Q-teatterin jäsen. Hän on toiminut myös opettajana teatterialan oppilaitoksissa ja kulttuurituottajakoulutuksessa.

Hytti kirjoitti ylioppilaaksi lappeenrantalaisesta Kesämäen lukiosta vuonna 1980. Hän valmistui nuoriso-ohjaajaksi Mikkelin Paukkulasta vuonna 1984 ja työskenteli Helsingin poikakodissa, kunnes teatteri vei mukanaan. Hytti kävi teatteriohjaajakurssin Voionmaan opistossa vuonna 1988. 1990-luvun alussa hän liittyi Q-teatteriin.

Hytti on julkaissut *Teatterituottajan oppaan* sekä toimittanut yhdessä näyttelijä Jussi Lehtosen kanssa kirjan *Kolme kerettiläistä - liettualaista nykydraamaa*, jossa on Liettuan teatterihistoriaa ja nykytilaa luotaavien artikkelien lisäksi myös kolme liettualaista näytelmää Jussi Lehtosen kääntäminä. Syksyllä 2023 Hytiltä ilmestyi esityksen muotoon kirjoitettu runoelma *Esitys joksikin* Aviadorin kustantamana.  ja keväällä 2025 sonetelma *Ahasvera* 

Koulutukseltaan Hyde Hytti on kulttuurituottaja YAMK (HUMAK 2013). Johtamisen erikoisammattitutkinnon (JET) Hytti suoritti 2015. Vuodesta 2012 alkaen Hytti on työskennellyt Teatterin tiedotuskeskuksen (TINFO) kansainvälisten asioiden päällikkönä. 

## Kirjalliset julkaisut
*Teatterituottajan opas, Like 2005. 
*Kolme kerettiläistä - liettualaista nykydraamaa, toim. Jukka Hytti ja Jussi Lehtonen, Like 2007. 
*Kallio on nähnyt - runoa ja muuta tarinaa Soramontun laidalta, Teatteri Umpihanki 2010. 
*Jälkiä / Traces - mietelmiä ja kuvia / aphorisms and images, Teatteri Umpihanki 2019.   (EPUB)
*Esitys joksikin, Aviador 2023. 
*Ahasvera, Kulttuurivihkot 2025. 

## Filmografia
;Näyttelijänä elokuvissa
*Joulubileet, 1996, Näyttelijä (apulaisgalleristi), järjestäjä
*Lipton Cockton in the Shadows of Sodoma, 1995, Näyttelijä (1. poliisi), järjestäjä, rekvisitööri
*Back to the USSR / Takaisin Ryssiin, 1992, Näyttelijä (kylähullu), stunt man (pyöräilevä Matsonska), rekvisitööri, lavastus, järjestäjä
*Kalevala – Uusi aika, 2013, Näyttelijä (tulkki)

## Lähteet
*Skavabölen pojista Kaspar Hauseriin. Q-teatterin historiikki. https://like.fi/kirjat/q-skavabolen-pojista-kaspar-hauseriin/
*

### Viitteet
Kirk Thornton

**Kirk Thornton** (oik. **Sean Thornton**, s. 13. toukokuuta 1956 Portland, Oregon) on yhdysvaltalainen ääninäyttelijä, joka on dubannut yli 280 animesarjaa ja elokuvaa englanniksi.

## Ura
Thornton aloitti uransa näyttelijänä vieraillessaan Michael Landonin tähdittämässä televisiosarjassa *[[Enkeli maantiellä]]* vuonna 1987. Hänellä oli myös pieniä rooleja elokuvissa ** ja *[[Al Capone – Alcatrazin vanki]]*, sekä televisiosarjoissa *[[Beverly Hills 90210]]*, *[[Rakkaat siskot]]* ja *[[Murhasta tuli totta]]*.

### Ääninäyttelijänä
Ääninäyttelemisen pariin hän päätyi vuonna 1991 dubattuaan OVAn *Zillion: Burning Night*. Sittemmin Thornton on tehnyt lukuisia dubbauksia animeen käyttäen eri nimeä projekteissa, jonka myötä tarkkaa lukua hänen työstään ei ole saatu kirjattua. Tunnetuimmaksi rooleiksi animessa ovat nouseet roolit *[[.hack//SIGN]]*, *[[Kyborgi 009]]:ssä* ja *[[Samurai Champloo]]ssa*. Animen ohella Thornton teki 1990-luvulla äänirooleja myös televisiosarjoihin, kuten *[[Mighty Morphin Power Rangers]]*, *[[Power Rangers Zeo]]*, *[[Power Rangers Turbo]]*, *[[Power Rangers in Space]]*, *[[Power Rangers Lost Galaxy]]*, *[[Power Rangers Lightspeed Rescue]]*, *[[Power Rangers Time Force]]* ja *[[Power Rangers Wild Force]]*, sekä 2010-luvun äänirooleja *[[Monsuno (anime)|Monsuno]]* sarjassa. 

Vuodesta 2007 hän on tehnyt myös alkuperäisiä äänirooleja videopeleihin, kuten *[[Ghost Rider (videopeli)|Ghost Rider]]*, jossa Thorntonia kuultiin Mefiston äänenä, sekä Pakkasherrana *issa*. Hänellä oli pieniä rooleja myös peleissä *[[Spider-Man: Web of Shadows]]* ja *[[Lord of the Rings: Conquest]]*. Vuonna 2009 Thornton teki ensimmäisen alkuperäisen animaatioroolinsa *[[Huntik]]issa*, kun alun perin italialaisen sarjan alkuperäinen äänitys tapahtui Yhdysvalloissa. Thornton on myös Shadow The Hedgehogin kolmas, ja nykyinen ääninäytteiljä.

## Lähteet

## Aiheesta muualla
* Anime News Network
* Voice Chasers 
* CrystalAcids
* TV.com
Kalevan kisat 1982

**[[Kalevan kisat]]** järjestettiin vuonna 1982 Kouvolassa  kisapaikkana Kouvolan keskuskenttä 13.–15. elokuuta. Kalevan maljan voitti Helsingin Kisa-Veikot. Bob Roggy kilpaili ulkopuolisena heittäjänä ja heitti Kouvolan Kalevan kisoissa 94,46 metriä sittemmin käytöstä poistetulla  keihäsmallilla.

## Mitalistit
### Miehet

### Naiset


File:Kalevan kisat 1982-08 KMV94 1542.jpg|
File:Kalevan kisat 1982-08 KMV94 1541.jpg|
File:Kalevan kisat 1982-08 KMV94 644.jpg|
File:Kalevan kisat 1982-08 KMV94 1540.jpg|
Yleisurheilukilpailut 1982 (KMV94-1220).jpg|


## Lähteet
* 
### Viitteet
Kalevan kisat 1983

**[[Kalevan kisat]]** järjestettiin vuonna 1983 Porissa 1.–3. heinäkuuta. Kilpailun varhaisen ajankohdan syy oli Helsingissä elokuussa pidetyt ensimmäiset Yleisurheilun maailmanmestaruuskilpailut. Naisten ohjelmaan kuului ensimmäisen kerran 10&nbsp;000 metrin juoksu. Kalevan maljan voitti Viipurin Urheilijat. 

## Mitalistit
### Miehet

### Naiset

## Lähteet
* 
* Urheilumme kasvot 14, sivut 128–131

### Viitteet
Junttaputki

**Junttaputki** (, ) on eri puolilla maailmaa käytetty soitin. Soitin tunnetaan Itä-Aasiassa ja Afrikassa. Sitä käytetään erityisen paljon Etelä-Amerikassa, Karibialla sekä Tyynenmeren saarilla.

Junttaputki valmistetaan yleensä bambusta tai puusta ja viritetään. Äänenkorkeus riippuu putken pituudesta ja halkaisijasta.

Junttaputken soittaminen tapahtuu usein ryhmässä. Sitä soitetaan lyömällä putkea maata tai toisia esineitä vasten. Tällöin putki itse ja sen sisällä oleva ilmapatsas värähtelee.

## Lähteet

## Aiheesta muualla
*Ääninäyte (rm-muodossa)
Hazell Dean

**Hazell Dean** (**Hazell Dean Poole** 27. lokakuuta 1956 Great Baddow, Essex, Yhdistynyt kuningaskunta) on brittiläinen laulaja, lauluntekijä ja tuottaja. Hänen tunnetaan alttoäänestään sekä Hi-NRG-sävelmistä *Whatever I Do (Wherever I Go)*, *Who's Leaving Who?*, *Turn It into Love* ja *Searchin' (I Got to Find a Man)*. Dean on tuottanut ja säveltänyt lauluja muun muassa Bad Boys Inc:lle ja Miquel Brownille.

## Ura

Hazell Dean aloitti uransa 1970-luvun lopulla. Menestystä hän saavutti seuraavalla vuosikymmenellä yhteistyössä Stock Aitken Waterman -tuottajakolmikon kanssa. Yhdysvaltalainen Federation of American Dance Clubs valitsi Deanin kolmasti ”Parhaaksi live-esiintyjäksi”, brittiläinen ”Club Mirror Awards” valitsi hänet kahdesti ”Parhaaksi brittiläiseksi esiintyjäksi”.

Vuonna 1984 Hazell osallistui toisen kerran Britannian euroviisukarsintoihin omalla sävellyksellään ”Stay in my life”.

Hazell Deanin hittejä ovat muun muassa *Whatever I Do (Wherever I Go)* (1984) ja *Who's Leaving Who* (1988); molemmat kohosivat sijalle neljä Britannian listoilla, sekä *Searching (I Got to Find a Man)* (1984), joka nousi listoilla kuudenneksi. Michael Prince levytti *Whatever I Do* -kappaleen nimellä *Dance Your Love Away*, mutta Stock Aitken Waterman kirjoitti sävelmään uudet sanat, sillä Dean ei pitänyt alkuperäisestä kertosäkeestä. *Who's Leaving Who* saavutti sijan yhdeksän Hot Dance Music/Club Play -listalla. Alun perin Kylie Minoguen debyyttialbumilleen levyttämä *Turn It Into Love* oli myös kohtalaisen iso hitti. Etelä-Afrikassa Dean nousi listaykköseksi Stock Aitken Watermanin tuottamalla singlellä *They Say It's Gonna Rain*.

Vuosina 1992 ja 1993 Dean levytti uusia kappaleita Ian Levinen kanssa, joka aiemmin oli uudelleen miksannut eräitä Deanin singlejä. Sävelmät julkaistiin albumilla *The Best of Hazell Dean* vuonna 1995. Nimi juontui siitä, että levy oli osa miamilaisen Hot Productionsin *Best of* -sarjaa, vaikka Deanin albumi tosiasiallisesti sisälsi lähinnä uutta tuotantoa. Levy sai viileähkön vastaanoton Hazell Deanin ihailijoilta.

Levy-yhtiönsä Carlton Recordsin suojissa Dean levytti joukon ABBA-covereita. Tunnettujen ABBA-hittien lisäksi albumilla oli muutama vähemmän tunnettu ABBA-sävellys. Deanin tulkinta *[[The Winner Takes It All]]* -kappaleesta menestyi UK Singles Chart -listalla 1990-luvun puolivälissä. Vuonna 2007 Dean levytti Ian Levinen kanssa laulun *Trade Him for a Newer Model* albumille *Disco 2008*. Levine julkaisi musiikkivideon *Trade Him for a Newer Model* YouTubessa syksyllä 2007. Laulu sai lämpimän vastaanoton.

## Diskografia
### Studioalbumit

**The Sound of Bacharach and David* (1981)
**[[Heart First]]* (1984)
**Always* (1988)
**The Best Of Hazell Dean* (1995)
**The Winner Takes It All/Hazell Dean Sings Abba* (1996)

### Kokoelmia

**The Greatest Hits Collection* (1996)
**The Greatest Hits* (2002)

## Lähteet
*HazellDean.net Viralliset nettisivut
*GeoCities.Com Ihailijasivut geocities.comilla
*HazellDean.Com Ihailijasivu
*EuroDanceHits.Com Infosivut

### Viitteet
Carl Jularbo

**Carl "Calle" Jularbo** (oik. *Karl Oskar Karlsson*, 6. kesäkuuta 1893 Avesta – 13. helmikuuta 1966 Nacka) oli ruotsalainen harmonikansoittaja, jota on nimitetty jopa Ruotsin "harmonikkakuninkaaksi".

## Tausta
Karl Karlsson syntyi köyhään torppaan Bergslagenissa Avestan lähistöllä. Hänen isänsä oli kulkukauppias ja perhe kuului niin sanottuihin "tattareihin" eli Ruotsin kiertolaisiin, yhteiskunnan ulkopuolella paljolti aikanaan olleeseen väestöryhmään. Karl-poika alkoi soittaa harmonikkaa jo viisivuotiaana kotona keittiössä ja naapuritaloissa pidetyissä tansseissa.

## Ura
Jularbo kiersi jo vuodesta 1900 lähtien Norjassa ja Ruotsissa pidettyjä soittokilpailuja, usein voitokkaasti.

Elinaikanaan hän nosti harmonikan suosion maassaan vaatimattomasta kansansoittimesta aikansa suosikkisoittimeksi. Häntä myös vastustettiin - esimerkiksi säveltäjä Hugo Alfvén kehotti polkemaan harmonikat palasiksi. Jularbo on Carl Jularbo -museon tietojen mukaan Skandinavian eniten levytyksiä tehnyt solistimuusikko 1&nbsp;577 gramofonitaltioinnillaan, vaikka hän ei koskaan opetellut nuotteja. Hän kiersi eritoten Norjassa ja Ruotsissa ja hänen konserttinsa saavuttivat kansanpuistoissa jatkuvasti yleisöennätyksiä. Hänelle tunnusomainen soittotyyli oli melodian ehättäminen hieman bassosäestyksen edelle, mitä jäljiteltiin sittemmin laajalti.. Jularbolla oli ilmiömäinen sävelmuisti ja sen johdosta laaja repertuaari, eikä hän opetellut koskaan lukemaan nuotteja.

Jularbon tunnetuksi tekemiä melodioita olivat eritoten *[[Elämää suomalaismetsissä]]* (), *Avestaforsens brus* ja *Drömmen om Elin*. Jularbon loppuvuosia varjosti tapahtuma, jossa nämä sävelmät paljastuivat muiden tekemiksi, vaikka niitä oli pidetty Jularbon sävellyksinä. Jularbon piti allekirjoittaa lausunto, jossa hän sanoi, ettei ollut säveltänyt kyseisiä lauluja. Elämää suomalaismetsissä oli tanskalainen kansansävelmä, Drömmen om Elin oli alun perin *Borgholmsvalsen* ja Avestaforsens brus -sävelmä oli alun perin ollut *Vals från Ovanåker*. Jularbon poika Ebba on sanonut isänsä puolustukseksi, että plagiointi ei välttämättä ole ollut tietoista, vaan Jularbo olisi saattanut ohimennen kuulla laulut, jotka hänen hyvä sävelmuistinsa on taltioinut ja ne olisivat jälkikäteen sävellystyön yhteydessä pulpahtaneet esiin hänen omina teoksinaan.

Jularbon omat muistelmat *Med Dragspel i Högsätet* ilmestyivät 1946. Hänestä on tehty myös elokuva *Kalle Karlsson från Jularbo* vuonna 1955 sekä julkaistu hänen elämästään kertovaa kirjallisuutta. Avestan vanhassa kaupungissa sijaitsee Carl Jularbo -museo, joka avattiin hänen 100-vuotissyntymäpäivänsä kunniaksi 1993.

## Lähteet

## Aiheesta muualla
*Carl Jularbo -museon sivusto
Rosalyn Higgins

**Rosalyn Higgins** (s. Lontoo, Britannia), paronitar Higgins DBE QC, o.s. *Cohen*, (s. 2. kesäkuuta 1937) on brittiläinen juristi. Hän on ollut Kansainvälisen tuomioistuimen jäsen vuodesta 1995, ja hänet nimitettiin sen puheenjohtajaksi vuonna 2006.

Higgins valmistui Cambridgesta ja Yalesta. Hänet nimitettiin Queen's Counselin jäseneksi vuonna 1986 ja Brittiläisen imperiumin ritarikunnan komentajaksi 1995. Hän voitti Balzan-palkinnon vuonna 2007. 

Higgins on juutalaista sukua. Hän meni vuonna 1961 naimisiin poliitikko Terence Higginsin kanssa.
Terence Higgins

**Terence Langley Higgins**, paroni Higgins (18. tammikuuta 1928 – 25. marraskuuta 2025) oli brittiläinen konservatiivipuolueen poliitikko. Hän istui parlamentin jäsenenä Worthingista vuosina 1964–1997.

Higgins toimi raha-asiainsihteerinä valtiovarainministeriössä vuosina 1972–1974. Hän oli naimisissa Rosalyn Higginsin kanssa, ja hänestä tehtiin vuonna 1997 elinikäinen pääri. Hän oli Privy Councilin jäsen. 

Higgins palveli Royal Air Forcessa vuosina 1946–1948. 

Hän kilpaili yleisurheilussa 1940- ja 1950-luvuilla. Hän edusti maataan muun muassa Kansainyhteisön kisoissa. Helsingin olympialaisissa 1952 Higgins juoksi Britannian joukkueessa, joka sijoittui 4 × 400 metrin viestijuoksussa viidenneksi.

## Lähteet
John Ingle

**John Ingle** (7. toukokuuta 1928 – 16. syyskuuta 2012) oli yhdysvaltalainen näyttelijä. Hän loi pitkäaikaisen roolin Edward Quartermainena televisiosarjassa *[[General Hospital]]*.

Ingle esitti vuosina 2004–2006 Mickey Hortonia sarjassa *[[Päivien viemää]]*. Hän oli myös äänenä animaatiosarjassa *[[Maa aikojen alussa (animaatiosarja)|Maa aikojen alussa]]*.

Ingle syntyi Tulsassa, Oklahomassa, valmistui Verdugo Hills High Schoolista ja opetti vuosina 1964–1984 ilmaisutaitoa Beverly Hills High Schoolissa.

## Lähteet

## Aiheesta muualla
*
Krishna (joki)

**Krishna** (sanskriitiksi कृष्णा नदी ) on Intian keskiosassa virtaava joki. Sen pituus on noin 1&nbsp;300 kilometriä.

Krishnan lähde on vain 64 kilometrin päässä länsirannikosta Mahabaleswarissa Maharashtran osavaltiossa, ja sieltä se virtaa lähes koko Intian niemimaan poikki ja laskee Bengalinlahteen idässä Hamasaladeevissa Andhra Pradeshin osavaltiossa. Krishnan merkittävimpiä sivujokia ovat Ghataprabha, Malaprabha, Bhima, Tungabhadra ja Musi. Sen valuma-alue on 258&nbsp;948&nbsp;km². Joen suisto on Intian hedelmällisimpiä alueita.

Krishna on hinduille pyhä joki.

## Lähteet

## Aiheesta muualla
Jamuna

**Jamuna** (, myös **Yamuna** tai **Jumna**) on Pohjois-Intiassa virtaava joki, joka on Gangesin toiseksi suurin sivujoki. Sen pituus on 1&nbsp;376 kilometriä. Jamunan lähde on Himalajalla Uttarakhandin osavaltiossa. Joki virtaa Delhin, Haryanan ja Uttar Pradeshin osavaltioiden läpi ennen kuin yhtyy Gangesiin Allahabadissa.

Jamuna on yksi Intian saastuneimmista joista, etenkin Delhin ympäristössä, sillä ympäristöjärjestöjen arvion mukaan noin 57 prosenttia kaupungin jätteistä päätyy jokeen.

Jamuna on hinduille pyhä joki. Se liittyy Krishnan poikavuosiin.


Tiedosto:Indiarivers.png
Tiedosto:Yamunarivermap.jpg|Jamuna virtaa Delhin kautta Haryanan ja Uttar Pradeshin osavaltioiden läpi ennen kuin yhtyy Gangesiin Allahabadissa.


## Lähteet

## Aiheesta muualla
Truth in Numbers: Everything According to Wikipedia

**Truth in Numbers: Everything According to Wikipedia ** on yhdysvaltalainen, yleishyödyllinen dokumenttielokuva. Sen ohjasivat Scott Glosserman ja Nic Hill. Elokuva tutkii, miten avoimen lähdekoodin ohjelmat, erityisesti Wikipedia, ovat muuttaneet maailmaa ja kuinka ne toimivat yleisesti. Elokuvan tekoon on saatu lahjoituksia yli 55 000 Yhdysvaltain dollarin edestä.
Karl Karlsson

**Karl Karlsson** voi olla

* Carl Jularbo (oik. Karl Karlsson), ruotsalainen harmonikansoittaja.
* Karl Julian Karlsson, RKP:n kansanedustaja Suomen suuriruhtinaskunnassa.
Pina Pellicer

**Josefina Yolanda "Pina" Pellicer López de Llergo** (3. huhtikuuta 1934 – 4. joulukuuta 1964) oli meksikolainen näyttelijä, joka esiintyi muun muassa Marlon Brandon ohjaamassa elokuvassa *[[Vihan riivaama]]* (1961). Hänellä oli rooli myös Oscar-ehdokkaaksi asetetussa meksikolaisessa *Macario*-elokuvassa (1960). 

Pellicer ehti lyhyehkön elämänsä aikana esiintyä myös televisiossa. Hän teki itsemurhan Méxicossa 30-vuotiaana.

## Aiheesta muualla

*
Bysantin–sassanidien sota

**Bysantin–sassanidien sota** tai **Bysantin–Persian sota** on ollut lukuisan Rooman–Persian sotien (92 eaa.–628 jaa.) aikaan käytyjen sotien nimi:

* Bysantin–sassanidien sota 502–505
* Bysantin–sassanidien sota 527–532
* Bysantin–sassanidien sota 540–562
* Bysantin–sassanidien sota 572–591
* Bysantin–sassanidien sota 603–628
Rooman–sassanidien sota

**Rooman–sassanidien sota**, **Rooman–Persian sota** tai **Rooman–Parthian sota** on ollut usean Rooman–Persian sotien aikaisten sotien nimi:

* Rooman–sassanidien sota  215–217
* Rooman–sassanidien sota 230–232
* Rooman–sassanidien sota 237–244
* Rooman–sassanidien sota n. 252 – n. 256
* Rooman–sassanidien sota 260
* Rooman–sassanidien sota 283
* Rooman–sassanidien sota 296–299
* Rooman–sassanidien sota 337–350
* Rooman–sassanidien sota 358–363
* Rooman–sassanidien sota 421–422
* Rooman–sassanidien sota 440–441
Luoyang

**Luoyang** (, pinyin: Luòyáng Shì) on prefektuuritason kaupunki Kiinassa Henanin maakunnan länsiosassa. Kaupungin keskusta sijaitsee linnuntietä noin 110 kilometriä maakunnan pääkaupunki Zhengzhousta länteen. Vuonna 2010 prefektuurissa asui 6&nbsp;549&nbsp;941 henkeä; prefektuurin pinta-ala on 15&nbsp;492 neliökilometriä.

Kaupunki on historiassa ollut yksi Kiinan neljästä pääkaupungista, kaupunki on toiminut pääkaupunkina useita jaksoja, kaikkiaan yli 1500 vuotta, jo Xia-dynastian vuosista (2000–1500 eaa.) lähtien. Alkuperäinen kaupunki on perustettu jo ennen 1100-lukua eaa. Vuonna 25 siitä tuli itäisen Han-dynastian pääkaupunki, ja se pysyi keskeisenä paikkana vuosisatojen ajan. Läntinen Jin-dynastia joutui siirtämään pääkaupungin Chang’aniin vuonna 311, kun vihollinen valtasi Luoyangin.

Kaupungin lähellä sijaitsevat Longmenin luolat on Unescon maailmanperintökohde. Pitkäaikaisena pääkaupunkina kaupungissa on runsaasti historiallisia tutustumiskohteita. Esimerkiksi *Valkoisen hevosen temppeli*, Kiinan ensimmäinen buddhalainen temppeli vuodelta 68 jaa., on eräs tunnettu matkailukohde.

Kaupungin tunnuskukka on pioni, sillä se on perinteinen pioninviljelyn ja -jalostuksen keskus. Kaupungissa sijaitsee turisteille avoin *Kansallinen pionikeskus*, jossa 46,667 hehtaarin alalla on yli 800&nbsp;000 pionia.



## Ilmasto
Luoyangissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivaa ja viileää. Vuoden keskilämpötila on noin 14&nbsp;°C ja keskimääräinen sademäärä 610 millimetriä. Heinäkuu on lämpimin kuukausi. Silloin vuorokauden keskilämpötila on noin 27&nbsp;°C. Viilein kuukausi on tammikuu, jolloin keskilämpötila on noin 0&nbsp;°C. Sateisin kuukausi on heinäkuu, jolloin sataa keskimäärin noin 150 millimetriä. Tammikuu puolestaan on kuivin kuukausi. Silloin keskimääräinen sadanta on 8 millimetriä.

## Lähteet

## Aiheesta muualla

* Luoyang Travel Guide  (travelchinaguide.com)
Tuomo Könönen

**Tuomo Könönen** (s. 29. joulukuuta 1977 Trollhättan, Ruotsi) on uransa lopettanut suomalainen jalkapalloilija. Hän oli pelipaikaltaan vasen laitapuolustaja tai keskikenttäpelaaja.

## Ura

Könönen on kemiläisen Visan Pallon kasvatti. Suomessa hän on pelannut pääsarjatasolla Rovaniemen Palloseurassa, jossa hän debytoi kaudella 1998, ja Myllykosken Pallossa. Jälkimmäisessä hän voitti Suomen-mestaruuden kaudella 2005, SM-hopeaa 2002 ja Suomen cupin 2004.

Vuosina 2006–2008 Könönen pelasi Norjassa Odd Grenlandin joukkueessa. Kaudeksi 2010 hän palasi kotiseudulleen Kemiin ja teki kaksivuotisen sopimuksen Ykkösessä pelanneen PS Kemin kanssa.

Suomen maajoukkueessa Könönen on pelannut kuusi maaottelua vuosina 2004–2006. Maajoukkuedebyyttinsä hän teki 3. joulukuuta 2004 Omania vastaan.

Jalkapallon ohella Könönen on pelannut futsalia FTK:ssa ja Kanuunoissa.

## Saavutukset

* Suomen mestaruus 2005
** SM-hopea 2002
* Suomen Cup 2004, 2013

## Lähteet

## Aiheesta muualla

* Könönen Veikkausliigan sivustolla
* Könönen Palloliiton sivuilla
Charlie Louvin

**Charles Elzer Loudermilk**, taiteilijanimeltään **Charlie Louvin** (7. heinäkuuta 1927 – 26. tammikuuta 2011) oli yhdysvaltalainen countrymuusikko. Hän tuli tunnetuksi toisena veljeksenä Louvin Brothers -kokoonpanosta; Ira Louvin (s. 1924) kuoli jo 20. kesäkuuta 1965.

Louvin syntyi Henagarissa, Alabamassa, mutta aloitti uransa Tennesseessä. Lyhyitä katkoja aiheutui palvelusta toisessa maailmansodassa ja Korean sodassa. Louvin julkaisi veljensä kanssa useita hittejä; tunnetuimpien singlejulkaisujen joukossa on "Little Reasons". 

Veljekset esiintyivät jo 1950-luvulla vakituisesti Grand Ole Opryssä. Charlie jatkoi uraansa Iran kuoleman jälkeen muun muassa esiintymällä Bonnaroossa vuonna 2007. Hän on julkaissut myös uusia albumeita.

Veljeksille myönnettiin paikka Country Music Hall of Famesta vuonna 2001.

Louvin kuoli tammikuussa 2011, 83-vuotiaana, kotonaan Bell Bucklessa, Tennesseessä. Hän sairasti haimasyöpää.

## Lähteet
Edward Schreyer

**Edward Richard Schreyer** PC CC CMM OM CD, (s. 21. joulukuuta 1935) on kanadalainen uuden demokraattipuolueen poliitikko. Hän toimi Manitoban provinssin pääministerinä vuosina 1969–1977 ja Kanadan kenraalikuvernöörinä 1979–1984. Hän istui maan parlamentin jäsenenä vuosina 1965–1969.

Manitoban Beausejourissa syntynyt Schreyer meni 30. kesäkuuta 1960 naimisiin Lily Schulzin kanssa. Parille syntyi neljä lasta – kaksi tytärtä ja kaksi poikaa. Suomessa Schreyer on vieraillut ainakin toukokuussa 1981, jolloin hän tutustui muun muassa Särestöniemen museoon Kittilässä.

Schreyer on toiminut vuodesta 2002 Brandonin yliopiston rehtorina. Hän oli ehdolla parlamenttiin edustajainhuoneen jäseneksi vielä vuoden 2006 vaaleissa, mutta ei tullut valituksi.

## Lähteet
Fyllis

**Fyllis** oli kreikkalaisessa mytologiassa Lykurgoksen, Traakian kuninkaan, tytär. Hän meni naimisiin Demofonin, Theseuksen pojan, kanssa tämän poikettua Traakiassa matkalla kotiin Troijan sodasta.

Demofon kuitenkin tunsi velvollisuudekseen palata takaisin kotimaahansa, ja lukuisten paluulupausten jälkeen hän niin tekikin. Tässä kohtaa tarina haarautuu kahteen eri versioon. Ensimmäisen mukaan Fyllis antoi hänen mukaansa lippaan ja kertoi siinä olevan Rhean sakramentin. Hän ohjeisti miehensä avaamaan sen vasta silloin kun tämä olisi luopunut kaikesta toivosta palata takaisin hänen luoksensa. Demofonin jäätyä Kyprokselle ja sovitun paluun ajankohdan jo mentyä ohitse, Fyllis tappoi itsensä. Demofon puolestaan avasi lippaan, jonka jälkeen häneen iski pelko. Hän nousi ratsaille paetakseen, mutta hevonen horjahti kesken laukan, jolloin hän putosi sen selästä ja putosi oman miekkansa päälle saaden surmansa.

Toisen version mukaan kun Demofonia ei kuulunutkaan takaisin, Fyllis hirtti itsensä, ja hänen hautapaikalleen kasvoi lehdetön mantelipuu. Demofonin palattua hän halasi puunrunkoa, jolloin puu puhkesi lehteen.

## Lähteet
Einar Berger

**Einar Halfdan Berger** (23. maaliskuuta 1890 Finnkroken, Reinøya, Tromssa – 19. toukokuuta 1961 Asker) oli norjalainen taidemaalari. 10-vuotiaana hän aloitti isänsä apuna kalastajana. Myöhemmin hän toimi eri ammateissa, kuten kokkina ja kauppiaana. Hän piirsi ja maalasi itseoppineena pitkään, ja opiskeli hetken vuonna 1920 Ola Abrahamssonin Masters-koulussa Oslossa. Hän päätti aloittaa päätoimisena maalarina vuonna 1926. 

Berger kehitti oman voimakkaan tyylinsä leveine siveltimenvetoineen. Hänen ensimmäinen näyttelynsä oli Tønsbergissa vuonna 1929. Huomattavaa huomiota ja kiistelyä herätti hänen näyttelynsä Oslossa vuonna 1930. Syksyllä 1935 hän sai näyttelykutsun Saksaan ja piti siellä sen jälkeen useita näyttelyitä vuosina 1936–1937. Hän matkusti ja piti näyttelyitä myös Pariisissa, Alankomaissa, Yhdysvalloissa, Italiassa ja Ruotsissa.

Berger kuvasi maalauksissaan usein kalastusaluksia aallokossa taustanaan myrskypilviä, haaksirikkoutumisia ja kalastajakylien satamia. Kuvat näyttävät hetken inspiraatioilta. Pohjois-Norjan taidemuseolla on suurin kokoelma hänen teoksiaan.

Einar Berger oli naimisissa Kristine Mydsken kanssa ja heillä oli kolme lasta. Heidän poikansa Karl Mydske Berger (1918–1997) oli myös taidemaalari.

## Lähteet

## Aiheesta muualla
* Einar Berger
Dufferin Roblin

**Dufferin Roblin** PC, CC, OM, (17. kesäkuuta 1917 - 30. toukokuuta 2010) oli kanadalainen poliitikko Manitoban Progressive Conservative Partyssa. Hän oli myös Kanadan Queen's Privy Councilin jäsen.

Roblin syntyi Winnipegissä ja opiskeli Manitoban sekä Chicagon yliopistoilla. Hän oli Royal Canadian Air Forcessa vuosina 1940–1946. 

Roblin toimi Manitoban 16. pääministerinä vuosina 1958–1967 ja sai nimityksen senaattiin vuonna 1978. Hän oli senaatin hallituksenjohtajana vuosina 1984–1986 ja vetäytyi vuonna 1992 saavutettuaan 75 vuoden pakollisen eläkeiän. Hänen suurimpiin saavutuksiinsa kuuluu pääministerikaudellaan rakennetun Red River Floodway-tulvakanavan rakentaminen, joka oli maailman toiseksi suurin maansiirto-operaatio Panaman kanavan jälkeen.

## Lähteet
Timo von Creutlein

**Timo von Creutlein** (s. 1947) on suomalainen musiikkipedagogi.

## Koulutus
Von Creutlein on filosofian lisensiaatti ja musiikin tohtori (Liszt-Akatemia, Budapest, Unkari). Hän on myös suorittanut diplomin musiikinteoriassa sekä yleisen osaston päästötodistuksen huilunsoitossa Sibelius-Akatemiassa.

## Ura
Von Creutlein on toiminut lehtorina Sibelius-Akatemiassa, Helsingin yliopistossa, Jyväskylän yliopistossa, sekä yliopettajana Helsingin konservatoriossa. Hän toimii Helsingin Metropolia Ammattikorkeakoulussa yliopettajana, pääaineinaan säveltapailu ja musiikinteoria.

## Kirjallinen tuotanto
Von Creutlein on julkaissut noin 20 musiikkipedagogista teosta
, muun muassa:
* 
* 

Hän on myös julkaissut pedagogista musiikkia, esimerkiksi *Vihannekset*-sarjan jousiorkesterille (kust. Modus musiikki).

## Lähteet

## Aiheesta muualla
*Timo von Creutlein Stadian sivustolla
Natsipaska

**Natsipaska** oli juvalainen huumorihenkinen punkyhtye, joka myöhemmin musiikkityylinsä uudistettuaan vaihtoi nimekseen Ruoska.

## Jäsenet
* Patrik Mennander – laulu
* Mika Kamppi – basso, laulu
* Anssi Auvinen – kitara, laulu
* Sami Karppinen – rummut

## Diskografia
* 
* 
* 
* 

## Aiheesta muualla
*
Valeri Voronin

**Valeri Ivanovitš Voronin** (, 17. heinäkuuta 1939 Moskova, Venäjän SFNT, Neuvostoliitto – 22. toukokuuta 1984 Moskova, Venäjän SFNT, Neuvostoliitto) oli neuvostoliittolainen jalkapalloilija. Voroninin pelipaikka oli keskikentällä, mutta häntä käytettiin myös keskuspuolustajana. 

Voronin oli tunnettu hyvistä teknisistä taidoistaan, ja hän pääsikin edustamaan Neuvostoliittoa MM-kilpailuihin vuosina 1962 ja 1966. Jälkimmäisissä kilpailuissa Neuvostoliitto oli lähellä mitalia, mutta hävisi lopulta pronssiottelun Portugalille viime hetken maalilla.

Seurajoukkueurallaan Voronin edusti vain Torpedo Moskovaa, jossa hän voitti muun muassa Neuvostoliiton-mestaruuden kahdesti.

## Aiheesta muualla
* Tilastot maajoukkueen sivuilla
Paul Anderson

**Paul Anderson** -nimisiä henkilöitä ovat:

* Paul Richard Anderson (s. 1934), brittiläinen purjehduksen olympiamitalisti
* Paul Anderson (s. 1959), brittiläinen toimittaja
* Paul Anderson (s. 1964), brittiläinen kirjailija
* Paul Anderson (s. 1988), englantilainen jalkapalloilija
* Paul Anderson, brittiläinen näyttelijä
* Paul Edward Anderson (1932–1994), yhdysvaltalainen painonnostaja, lukuisten Guinness World Records -voimakkuusennätysten haltija
* Paul Lewis Anderson (1880–1956), yhdysvaltalainen kirjailija ja valokuvaaja
* Paul N. Anderson (s. 1956), yhdysvaltalainen teologi 
* Paul Thomas Anderson (s. 1970), yhdysvaltalainen elokuvaohjaaja
* Paul W. S. Anderson (s. 1965), brittiläinen elokuvaohjaaja, tuottaja ja käsikirjoittaja.

## Katso myös
* Poul Anderson, yhdysvaltalainen tieteiskirjailija
Harri Pesonen

**Harri Pesonen** (s. 6. elokuuta 1988 Muurame) on suomalainen jääkiekkoilija.

Pesonen pelasi ensimmäiset ottelunsa JYPin SM-liigajoukkueessa kaudella 2007–2008. Seuraavalla kaudella Pesonen pelasi 47 ottelua ja oli voittamassa Suomen-mestaruutta. Hän edusti kausien 2008–2011 aikana myös D Teamiä. Kauden 2011–2012 Pesonen pelasi kokonaan JYP:ssä. Tuolloin hän teki 35 pistettä 60 ottelussa ja voitti uransa toisen Suomen-mestaruuden. Kaudeksi 2012–2013 hän teki sopimuksen NHL-seura New Jersey Devilsin kanssa. Suurimman osan kaudesta Pesonen pelasi AHL-joukkue Albany Devilsissä. NHL-otteluita kertyi neljä. Kaudella 2013–2014 Pesonen pelasi pelkästään AHL:ssä. Kaudet 2014–2018 hän edusti Lausannea ja 2018–2020 SCL Tigersia. Kaudella 2020–2021 Pesonen pelasi Metallurg Magnitogorskissa ja Ak Bars Kazanissa. Pesonen palasi SCL Tigersiin kaudeksi 2021–2022 ja pelasi seurassa kevääseen 2026 saakka, neljä viimeistä kautta kapteenina.

Pesonen oli myös mukana vuoden 2008 nuorten MM-kilpailuissa, joissa hänen tehopisteensä olivat 3+0. Ensimmäiset A-maaottelunsa hän pelasi kaudella 2014–2015. Pesonen oli mukana voittamassa Suomelle MM-kultaa ensimmäisissä aikuisten MM-kilpailuissaan Slovakiassa 2019. Hän teki turnauksen kymmenessä ottelussa neljä maalia ja antoi kolme maalisyöttöä. Hän teki loppuottelussa Kanadaa vastaan viimeisen, 3–1-maalin. Vuonna 2022 hän voitti olympiakultaa ja toisen maailmanmestaruutensa.

Harrin isoveli Jussi on myös jääkiekkoilija. Pesonen on naimisissa ja pariskunnalla on yksi poika.

## Tilastot

## Lähteet

## Aiheesta muualla

*Pesosen profiili Jatkoaika.comissa
Rachael Lillis

**Rachael Lillis** (8. heinäkuuta 1969 Niagara Falls, New York – 10. elokuuta 2024) oli yhdysvaltalainen ääninäyttelijä, joka tunnettiin erityisesti Mistyn ja Jessien ääninä ''Pokémonissa''.

## Historia
Lillis opiskeli näyttelemistä Bostonissa ja New Yorkissa. Hän oli aiemmin keskeyttänyt opiskelun Harvardin yliopistossa pyrkiessään ääninäyttelijäksi. Hän näytteli teatterissa ja muutamissa lyhytelokuvissa, kuten *I Just Want to Eat My Sandwich*. Enimmäkseen Lillis toimi ääninäyttelijänä animesarjoissa, mutta teki myös alkuperäisiä äänirooleja muun muassa sarjaan *[[Teini-ikäiset mutanttininjakilpikonnat (vuoden 2003 animaatiosarja)|Teini-ikäiset mutanttininjakilpikonnat]]* sekä videopeleihin. Lillis lisäksi äänitti useita äänikirjoja, joista *Diary of a Fairy Godmotherissa* hän ääninäytteli kaikkiaan 25 eri hahmoa. Lillis oli kertojaäänenä ''Seesamtiessä'' ja useissa mainoksissa.

Toukokuussa 2024 Lillisin kerrottiin sairastavan rintasyöpää, joka oli siihen mennessä levinnyt myös hänen selkärankaansa ja vaikuttanut kävelykykyyn. Hänen siskonsa järjesti GoFundMe-kampanjan kotihoitajan rahoitusta varten. Lillis kuoli 10. elokuuta 2024.

## Lähteet

## Aiheesta muualla
* Anime News Network 
* Enchanting the rachael lillis fanlisting  
* TV.com  
* Fansview.com  
* Voice Chasers  
* CrystalAcids
Aurinko laskee länteen

**Aurinko laskee länteen** on Viktor Klimenkon esittämä kappale, jolla hän edusti Suomea vuoden 1965 Eurovision laulukilpailussa. Kappaleen sävelsi Toivo Kärki ja sanoitti Reino Helismaa. Sanoitus jäi Helismaan viimeiseksi sanoitukseksi, eikä hän ehtinyt kuulla Klimenkon esitystä, sillä hän kuoli tammikuussa 1965 .

Vuoden 1965 euro­viisu­karsinnassa oli mukana paikallisraati kymmenessä suomalaiskaupungissa sekä yhteispohjoismainen Pohjola-raati. Paikallisraatien äänien perusteella voittajaksi selviytyi Marjatta Leppäsen esittämä ”Iltaisin”, mutta Pohjola-raati kannatti Viktor Klimenkon laulua. Yleisradio jätti päätöksen pöydälle ja ilmoitti parin päivän päästä, että Suomen edustajaksi Napoliin lähtee Viktor Klimenkon ”Aurinko laskee länteen”.

Päätöksen jälkeen suomalainen lehdistö epäili melankolisen ”itkuvirren” menestymismahdollisuuksia kansainvälisessä seurassa, vaikka toisaalta laulussa kuultiin kansainvälisen viihdemusiikin perinteitä ja Klimenkon esityksessä Dean Martinin kaltaista miehekkyyttä. Sentimentaalisuudesta syytettiin myös suomalaisraatien suosikkia, Marjatta Leppäsen ja Lasse Mårtensonin laulua ”Iltaisin”, ja moni olisi halunnut Suomen euroviisuedustajaksi Katri-Helenan esittämän ja Toivo Kärjen säveltämän iloisen (vaikkakin mollissa kulkevan) letkajenkan ”Minne tuuli kuljettaa”.

”Aurinko laskee länteen” jäi Napolin loppukilpailun 18 osallistujasta jaetulle viimeiselle sijalle, koska ei saanut tuomaristolta ainuttakaan pistettä.

## Lähteet

## Aiheesta muualla
* Ylen Elävä arkisto: Aurinko laskee länteen
Kreab

**Kreab Oy** on yritys- ja yhteisöviestintään, talous- ja sijoittajaviestintään sekä yhteiskuntasuhteisiin erikoistunut viestintätoimisto.

Kreabin emoyhtiö on vuonna 1970 perustettu **Kreab AB**. Konserni on Pohjoismaiden suurin viestintätoimisto, ja sillä on 41 toimistoa viidellä mantereella. Konsernin pääkonttori sijaitsee Tukholmassa. Kreab-konsernissa työskentelee noin 400 henkilöä yli 25 maassa. 

## Historia
Kreabin Helsingin-toimiston juuret ovat vuonna 1988 perustetussa H & B Communications Oy:ssä. Kreab osti H & B:n liiketoiminnan vuonna 1999 ja muodosti siitä Kreabin Suomen-yhtiön.

*Veckans Affärer* -lehti valitsi Kreabin Tukholman-toimiston vuosina 2000, 2004 ja 2007 Ruotsin parhaaksi viestintätoimistoksi. Ruotsin entinen pääministeri ja ulkoministeri Carl Bildt oli Kreab-konsernin ja Kreab Oy:n hallitusten puheenjohtaja vuosina 2004–2006. Helmikuussa 2009 kansainväliseen Omnicom Groupiin kuuluva viestintätoimisto *Gavin Anderson & Company* yhdistettiin Kreabiin. Nimeksi tuli Kreab Gavin Anderson. Tammikuussa 2015 yhtiö muutti nimensä jälleen Kreabiksi. 

## Kreab Suomessa
Viestinnän ammattilaiset ProCom ry  palkitsi vuonna 2019 Kreabin tekemän Metson vuosikertomuksen vuoden 2018 parhaaksi listattujen yhtiöiden sarjassa. Taloustutkimus Oy on tutkinut Kreabin vuosina 2014, 2012, 2010, 2008, 2006, 2004 ja 2002 Suomen parhaaksi talousviestinnän osaajaksi Viestintäalan yritysten imagotutkimuksessa.

Kreabin Helsingin-toimisto sijaitsee Helsingin keskustassa Kluuvin kaupunginosassa.

## Johto ja hallinto
Kreabin Helsingin-toimiston toimitusjohtajaksi nimitettiin helmikuussa 2015 Mikael Jungner. Jungnerilla on vahva tausta politiikassa ja hän on toimi hallintoministeri Jouni Backmanin, oikeusministeri Johannes Koskisen sekä pääministeri Paavo Lipposen poliittisena erityisavustajana. Jungner on ollut SDP:n kansanedustajana vuosina 2011–2015, SDP:n puoluesihteerinä vuosina 2010–2012 sekä Yleisradion toimitusjohtajana vuosina 2005–2010. SDP:stä Jungner erosi joulukuussa 2017. 

Kreab Oy:n hallituksen puheenjohtaja on Matti Saarinen. Saarinen työskenteli Kreabin toimitusjohtajana vuodesta 2001 vuoteen 2013. Ennen Kreabia Saarinen johti Nokian, Nesteen ja Leonian viestintää. Viestinnän ammattilaiset ProCom ry palkitsi hänet vuonna 2011 elämäntyöstään viestinnän parissa. 

Konsernin hallituksen puheenjohtaja on Peje Emilsson ja konsernijohtajana toimii Charlotte Erkhammar. Hallituksen varapuheenjohtaja on Dale Adams.

## Suhde politiikkaan
Tunnettuna esimerkkinä pyöröovi-ilmiöstä on pidetty SDP:n entisen puoluesihteerin ja kansanedustajan Mikael Jungnerin siirtymistä Kreabin Suomen-yhtiön toimitusjohtajaksi. Jungnerin epäselvä rooli julkisessa keskustelussa nousi esiin vuonna 2018, kun Jungner twiittasi muovin haitallisuudesta. Samaan aikaan Kreabin asiakas Kotkamills oli tuonut markkinoille muovittoman kuluttajakartongin.

## Lähteet
* 
* 
* 
* 
* 
* 
*
*

### Viitteet

## Aiheesta muualla

* Kreab Helsinki
Roméo LeBlanc

**Roméo-Adrien LeBlanc** PC CC CMM ONB CD, (18. joulukuuta 1927 – 24. kesäkuuta 2009) oli kanadalainen poliitikko liberaalipuolueessa. Hän oli Kanadan Queen's Privy Councilin jäsen.

LeBlanc syntyi Memramcookissa, New Brunswickissa, ja opiskeli sekä kotikaupunkinsa että Pariisin yliopistossa. Hän toimi ennen poliittista uraansa opettajana ja journalistina. Ensimmäinen valinta parlamenttiin tapahtui vuonna 1972; senaattiin LeBlanc sai nimityksen 1984, ja hän toimi sen puhemiehenä vuosina 1993–1994.

LeBlanc toimi maansa 25. kenraalikuvernöörinä vuosina 1995–1999. Hänellä oli uransa aikana useita ministerinvirkoja.

Yksi LeBlancin lapsista, Dominic, on nykyinen parlamentin jäsen.
Kuun valloituksen aikajana

Tämä on aikajana Kuuhun laskeutuneista, iskeytyneistä ja ohilentäneistä avaruusluotaimista ja avaruusaluksista.
## 1950–1970-luvut

## 1990-luku

## 2000-luku

## Katso myös

* Apollo-ohjelma
* Avaruuskilpa
* Avaruustoiminnan aikajana
* Kuulento
* Luettelo avaruusluotaimilla tutkituista pikkuplaneetoista ja komeetoista
* Luettelo Mars-luotaimista
* Neuvostoliiton kuuohjelma
* Venusta tutkineet avaruusluotaimet

## Lähteet

* 

### Viitteet

## Aiheesta muualla